rejauldu/bengali-wikipedia huggingface dataset:
ফিতনাত আল-ওয়াহাবিয়া (   'ওহাবী ফিতনা') হল অটোমান সাম্রাজ্যের শেষ বছরগুলোতে মক্কার শাফিঈয়ের গ্র‍্যান্ড মুফতি আহমদ জাইনি দাহলান (১৮১৬/১৭-১৮৮৬) রচিত একটি পুস্তিকা।  দাহলান এই বইটি ওহাবী মতাদর্শের বিরুদ্ধে লিখেছিলেন এবং তিনি তীব্রভাবে এর বিরুদ্ধে প্রতিবাদ করেছিলেন এবং তাদেরকে (ওহাবিদের) একটি মন্দ দল বলে অভিহিত করেছিলেন। তিনি মুসলিমদের কাফের ও মুশরিক হিসাবে ঘোষণা করার জন্য ওহাবীদের সমালোচনা করেছিলেন। তিনি ওহাবীদেরকে তাদের মুসলিম বিরোধীদের হত্যার জন্য উগ্রপন্থী হিসেবেও অভিযুক্ত করেছিলেন।   বইটিতে নজদ ও হেজাজে ওহাবীবাদের তাত্ত্বিক নীতি ও মুসলমানদের উপর ওহাবীদের নির্যাতনের ইতিহাস বর্ণনা করা হয়েছে; এতে দাহলান ওহাবিদের চরম ও সন্ত্রাসী কর্ম এবং অপরাধের পাশাপাশি তাদের আকীদাতে (ইসলামী মতাদর্শ) উগ্রবাদী বিশ্বাস ও পথভ্রষ্টতা ছাড়াও যা কিছু দেখেছিলেন এবং প্রত্যক্ষ করেছিলেন তার কিছু প্রকাশ ও খণ্ডন।   যে সময় ওয়াহাবিবাদ দ্রুত ছড়িয়ে পড়েছিল। তিনি লিখেছেন:   আরও দেখুন    মিঃ হেমফারের স্মৃতিচারণ, মধ্য প্রাচ্যে ব্রিটিশ গুপ্তচর            তথ্যসূত্র      বহিঃসংযোগ    শায়খ আল ইসলাম আহমদ জাইনি দাহলান দ্বারা ওয়াহাবিবাদের একটি সংক্ষিপ্তসার  ওহাবী দুর্দশা - আমেরিকার আস-সুন্নাহ ফাউন্ডেশন  বই: ফিতনাত-উল-ওহাব্বিয়াহ (ওয়াহাবি দুর্দশা)   লেস স্যাভেন্টস দে লা মক্কে এবং মদিনা ডেক্লেরেট ম্যাক্রিয়্যান্ট লেস ওয়াহাবাইট (র‍্যাপার্টে পার ইবনে জায়েনি দহলান)   ইংরেজিতে বইটি ডাউনলোড করুন  আরবী ভাষায় বইটি ডাউনলোড করুন  বিষয়শ্রেণী:Articles containing Arabic-language text বিষয়শ্রেণী:সুন্নি সাহিত্য বিষয়শ্রেণী:ইসলাম বিষয়ক বই বিষয়শ্রেণী:ইসলাম সম্পর্কে ইতিহাস বই বিষয়শ্রেণী:আশআরি সাহিত্য বিষয়শ্রেণী:ইসলামি ধর্মতত্ত্ব বই বিষয়শ্রেণী:ইসলামি বিশ্বাস ও মতবাদ বিষয়শ্রেণী:হেজাজের ইতিহাস
শ্যামৌপ্তি মুদলি (জন্ম ৪ নভেম্বর ২০০২)  একজন ভারতীয় অভিনেত্রী যিনি বাংলা টেলিভিশন ইন্ডাস্ট্রিতে কাজ করেন।তার প্রথম সিরিয়াল দাসী। তবে তিনি বাজলো তোমার আলোর বেণু এবং ধ্রুবতারা ধারাবাহিক নাটকে মিনু এবং তারার মহিলা প্রধান চরিত্রে অভিনয় করার জন্য সুপরিচিত, এই দুটিই সাধারণ বিনোদন পে টেলিভিশন চ্যানেল স্টার জলসাতে প্রচারিত হয়।   চলচ্চিত্রের তালিকা    টেলিভিশন  বছরশিরোনামভূমিকাভাষামন্তব্যটীকা২০১৫–২০১৬চোখর বালিসরজুবাংলাসহায়ক ভূমিকা২০১৬–২০১৭দাশিমুংলিবাংলাপ্রধান ভূমিকা২০১৭পটল কুমার গানওয়ালাটুলিবাংলানেতিবাচক ভূমিকা২০১৭–২০১৮কারুনামোই রানী রাশমনিসরজু (পরে প্রতিস্থাপিত ইপশিতা মুখার্জী)বাংলাসহায়ক ভূমিকা২০১৮–২০১৯বাজলো টোমার আলোর বেনুমৃণময়ি পাল মিনুবাংলাপ্রধান ভূমিকা২০২০–২০২১ধ্রুবাতারাতারা লাহিরিবাংলাপ্রধান ভূমিকা২০২২-বর্তমানগুড্ডিগুদ্দি / রেশমিবাংলাপ্রধান ভূমিকা   চলচ্চিত্র    বুল্টির রেসাল্ট (২০২০)   তথ্যসূত্র   বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী
ডেন লিরয় পাইত (; জন্ম: ৬ মার্চ, ১৯৯০) দক্ষিণ আফ্রিকার ওয়েস্টার্ন প্রভিন্সের কেপটাউনে জন্মগ্রহণকারী উদীয়মান ক্রিকেটার। দক্ষিণ আফ্রিকা ক্রিকেট দলের পাশাপাশি ঘরোয়া ক্রিকেটে কেপ কোবরাজ দলের হয়ে খেলছেন। ডেনো ডাকনামে পরিচিত ডেন পাইত মূলতঃ ডানহাতে অফ-স্পিন বোলিং করে থাকেন। পাশাপাশি নিচের সারির কার্যকরী ব্যাটসম্যান হিসেবে ডানহাতে ব্যাটিং করেন। কেপ কোবরাজের অন্যান্য সতীর্থ খেলোয়াড়দের ন্যায় তারও ওয়েস্টার্ন প্রভিন্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। ২০১১ সালে কেপ কোবরাজের সাথে চুক্তিবদ্ধ হন ও চাতুর্যময় বোলিংয়ে সকলকে আশ্চর্যান্বিত করেছেন। ভারত, অস্ট্রেলিয়া, নিউজিল্যান্ড ও দক্ষিণ আফ্রিকার উদীয়মান খেলোয়াড়দের নিয়ে অনুষ্ঠিত প্রতিযোগিতায় দলের প্রতিনিধিত্ব করেন। কিন্তু প্রতিযোগিতায় একটিমাত্র প্রথম-শ্রেণীর খেলায় অনেক রান দিয়ে এক উইকেট পেলেও একমাত্র সীমিত ওভারের খেলায় কোন উইকেট লাভে ব্যর্থ হন।   খেলোয়াড়ী জীবন  দক্ষিণ আফ্রিকা দলের নতুন অধিনায়ক হাশিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও ব্যাটসম্যান স্টিয়ান ফন জিল টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি। অতঃপর আগস্ট, ২০১৪ সালে জিম্বাবুয়ে সফরে অনুষ্ঠিত একমাত্র টেস্টে জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। ঐ টেস্টে দশ বছর পর খেলতে আসা মার্ক ভার্মুলেনকে অভিষেক টেস্টের প্রথম বলে আউট করেন। এছাড়াও, টেস্ট অভিষেকে ডেন পাইত দক্ষিণ আফ্রিকার পক্ষে সেরা বোলিং পরিসংখ্যান গড়েন ৮/১৫২।   তথ্যসূত্র    আরও দেখুন   স্টিয়ান ফন জিল  দক্ষিণ আফ্রিকা জাতীয় ক্রিকেট দল  ২০১৪ দক্ষিণ আফ্রিকা ক্রিকেট দলের শ্রীলঙ্কা সফর   বহিঃসংযোগ      Dane Piedt's profile page on Wisden  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:কেপ কোবরাজের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:সাউথ ওয়েস্টার্ন ডিস্ট্রিক্টসের ক্রিকেটার বিষয়শ্রেণী:টাইটান্সের ক্রিকেটার বিষয়শ্রেণী:কেপ টাউন ব্লিৎজের ক্রিকেটার
নেকেড আই ম্যাগাজিন ছিল একটি কানাডীয় বিনোদন এবং জীবনধারা প্রকাশনা যা ব্র্যান্ড ইউ মিডিয়া দ্বারা ত্রৈমাসিক ভিত্তিতে এবং তারপর দ্বিবার্ষিক ভিত্তিতে বিতরণ করা হয়। ম্যাগাজিনটি ১৯৯৯ এবং ২০১০ এর মধ্যে নানা বাধা সহ প্রকাশিত হয়েছিল।  ম্যাগাজিনটি কানাডীয় এবং আন্তর্জাতিক সেলিব্রিটি এবং প্রবণতা উভয়ের উপর দৃষ্টি নিবদ্ধ করে।   ম্যাগাজিনটি মূলত প্রকাশক (এবং তারপর সম্পাদক) বার্টন রাইসের অধীনে মন্ট্রিল, কুইবেকে ১৯৯৯ সালে চালু হয়েছিল কিন্তু এক বছরের কম সময়ের মধ্যে এটি গুটিয়ে যায়।  এটি ২০০৭ সালে এটি আবার ত্রৈমাসিক হিসাবে পুনরায় চালু করা হয়েছিল তারপর ২০১০ সালে এর শেষ দুটি সংখ্যা দ্বিবার্ষিকভাবে প্রকাশিত হয়েছিল।   ম্যাগাজিনের টার্গেট পাঠা গ্রুপ ছিল ১৮ থেকে ৩৫  বছর বয়সীরা।   তথ্যসূত্র   বিষয়শ্রেণী:১৯৯৯-এ প্রতিষ্ঠিত ম্যাগাজিন বিষয়শ্রেণী:সেলিব্রিটি ম্যাগাজিন বিষয়শ্রেণী:কানাডার ত্রৈমাসিক ম্যাগাজিন বিষয়শ্রেণী:কানাডার বিলুপ্ত ম্যাগাজিন বিষয়শ্রেণী:কানাডার দ্বিবার্ষিক ম্যাগাজিন
ফাতেমে আমিনি ইরানের একজন মহিলা ধর্মীয় নেত্রী, যিনি কোম এবং তেহরানে বেশ কয়েকটি মহিলাদের সেমিনারির পরিচালনা এবং উদ্বোধন করেছেন।  তিনি কোমের প্রথম মহিলা হওজা দার আল-জাহরার পরিচালক ছিলেন, এটি গ্র্যান্ড আয়াতুল্লাহ মোহাম্মদ কাজেম শরিয়াতমদারি’র দার আল-তাবলির্গের মহিলা শাখা ছিল।Azadeh Kian-Thiébaut, “Women’s Religious Seminaries in Iran”, ISIM Newsletter, No. 6, October 2000, p. 23.  আজাদেহ কিয়ান-থিয়েবোতেকে দেওয়া একটি সাক্ষাৎকার অনুযায়ী, আমিনি বিপ্লবের আগে কোমের মক্তব-এ আলী এবং ইয়াজদে মক্তব-এ জাহরা নামক মহিলাদের মাদ্রাসাগুলিও খুলেছিলেন। পরবর্তীতে, তিনি ১৯৮৮ সালে তেহরানে ফাতেমে জাহরা সেমিনারি প্রতিষ্ঠা করেন। পরবর্তীকালে, আমিনি বলেন, "আমাদের লক্ষ্য হলো মহিলাদের সৃজনশীলতাকে উৎসাহিত করে তাদের উন্নয়নে সহায়তা করা, যার ফলে তাদের আত্মমর্যাদাও বৃদ্ধি পাবে।"" Jihad." Encyclopedia of Women & Islamic Cultures. General Editor Suad Joseph. Brill Online , 2012. <http://referenceworks.brillonline.com/entries/encyclopedia-of-women-and-islamic-cultures/jihad-COM_0098> সেমিনারিটি মহিলাদের জন্য ধর্মীয় প্রশিক্ষণ প্রদান করে, এবং একটি মাইক্রো-ক্রেডিট সিস্টেমের ভিত্তিতে গরীব পরিবার এবং মহিলা বিশ্ববিদ্যালয় শিক্ষার্থীদের সুদমুক্ত ঋণ দেয়। জনগণের মধ্যে তাদের কর্মকাণ্ড বাড়ানোর জন্য এটি আর্থিক এবং নৈতিকভাবে অভাবী মহিলাদের সহায়তা করে। আমিনি উল্লেখ করেন যে, তিনি একজন মার্জার ধর্মীয় কর (সাহম-এ ইমাম) খরচের অনুমতি পেয়েছিলেন, যদিও তিনি এর নাম উল্লেখ করেননি। কিন্তু তিনি সেটি প্রত্যাখ্যান করেছিলেন কারণ তিনি স্বাধীন থাকতে পছন্দ করেন। এর পরিবর্তে, তিনি মাইক্রো-ফাইন্যান্স সিস্টেম স্থাপন করেন।Azadeh Kian, Gendering Shiism in Post-revoltuionary Iran, in Roksana Bahramitash and Eric Hooglund (eds.): Gender in Contemporary Iran. Pushing the Boundaries. Routledge 2011, 24-35.   আরও দেখুন    দার আল-জাহরা  মাকতাব-ই-তৌহিদ  হাওজা  জামিয়াত আল-জাহরা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ইরানে শিক্ষা বিষয়শ্রেণী:নারী ইসলাম ধর্মীয় নেতা
সিনাই নদী বা চিনাই নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৮৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮০।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নেত্রকোণা জেলার নদী বিষয়শ্রেণী:কিশোরগঞ্জ জেলার নদী বিষয়শ্রেণী:মদন উপজেলা বিষয়শ্রেণী:খালিয়াজুড়ী উপজেলা বিষয়শ্রেণী:ইটনা উপজেলা
থাম্ব|একটি অটোমেটেড অনলাইন অ্যাসিস্ট্যান্ট। ইন্টারনেট বট (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।Bot Traffic Report 2016   আইএম ও আইআরসি  কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।   আরও দেখুন   বটনেট  ফেসবুক বট  টুইটার বট  সামাজিক বট  রোবট   তথ্যসূত্র
বেলুচিস্তান প্রাদেশিক পরিষদ হলো পাকিস্তানের বেলুচিস্তান প্রদেশের আইনসভা। এটি একটি এককক্ষবিশিষ্ট পরিষদ, যেখানে জনগণের নির্বাচিত প্রতিনিধিরা আইন প্রণয়ন করেন। পরিষদটির অবস্থান কোয়েটায়, যা প্রাদেশিক রাজধানী। পাকিস্তানের সংবিধানের ১০৬ অনুচ্ছেদের অধীনে পরিষদটি গঠিত হয় এবং এতে মোট ৬৫টি আসন রয়েছে—যার মধ্যে ৫১টি সাধারণ আসন, ১১টি নারী আসন এবং ৩টি অমুসলিম আসন।  পরিষদের ৫১ জন সদস্য সরাসরি নির্বাচিত হন, বাকি ১১টি নারী আসন ও ৩টি অমুসলিম আসন সংরক্ষিত।   স্পিকারদের তালিকা  স্পিকারের নামদায়িত্ব গ্রহণের তারিখদায়িত্ব ছাড়ার তারিখরাজনৈতিক দলনওয়াব মুহাম্মদ খান বারোজাই২ মে ১৯৭২৬ ডিসেম্বর ১৯৭৬এনএপিআল-হাজ মীর জাম গুলাম কাদির খান৬ ডিসেম্বর ১৯৭৬৫ জুলাই ১৯৭৭এনএপিমুহাম্মদ সারওয়ার খান কাকড়৬ এপ্রিল ১৯৮৫২ ডিসেম্বর ১৯৮৮স্বতন্ত্রনওয়াব মুহাম্মদ খান বারোজাই২ ডিসেম্বর ১৯৮৮৪ ফেব্রুয়ারি ১৯৮৯পিপিপিমেহর মুহাম্মদ আকরাম বেলুচ৫ ফেব্রুয়ারি ১৯৮৯২৪ এপ্রিল ১৯৯০বিএনএমীর জহুর হুসেইন খান খোসা৩১ মে ১৯৯০১৭ নভেম্বর ১৯৯০বিএনএমালিক সিকান্দার খান১৭ নভেম্বর ১৯৯০১৯ অক্টোবর ১৯৯৩জেইউআই-এফআব্দুল ওয়াহিদ বেলুচ১৯ অক্টোবর ১৯৯৩২১ ফেব্রুয়ারি ১৯৯৭বিএনএমমীর আব্দুল জব্বার খান২১ ফেব্রুয়ারি ১৯৯৭১২ অক্টোবর ১৯৯৯জেডব্লিউপিজামাল শাহ কাকড়২৯ নভেম্বর ২০০২৮ এপ্রিল ২০০৮এমএমএআসলাম ভূতানি৮ এপ্রিল ২০০৮২৬ ডিসেম্বর ২০১২পিএমএলসৈয়দ মতিউল্লাহ আগা৩১ ডিসেম্বর ২০১২৪ জুন ২০১৩এমএমএজান মুহাম্মদ জামালি৪ জুন ২০১৩২২ মে ২০১৫পিএমএল(এন)রহিলা দুররানি২৪ ডিসেম্বর ২০১৫১৬ আগস্ট ২০১৮পিএমএল(এন)আব্দুল কুদ্দুস বিজেনজো১৬ আগস্ট ২০১৮২৫ অক্টোবর ২০২১বিপিএপিজান মুহাম্মদ জামালি৩০ অক্টোবর ২০২১২৮ ফেব্রুয়ারি ২০২৪বিপিএপিআব্দুল খালিক খান আচাকজাই২৯ ফেব্রুয়ারি ২০২৪বর্তমানপিএমএল(এন)   বেলুচিস্তান প্রাদেশিক পরিষদের মেয়াদ  নংপরিষদের নামমেয়াদ শুরুমেয়াদ শেষ১মবেলুচিস্তানের ১ম প্রাদেশিক পরিষদ১৯৭২১৯৭৬২য়বেলুচিস্তানের ২য় প্রাদেশিক পরিষদ১৯৭৬১৯৭৭৩য়বেলুচিস্তানের ৩য় প্রাদেশিক পরিষদ১৯৮৫১৯৮৮৪র্থবেলুচিস্তানের ৪র্থ প্রাদেশিক পরিষদ১৯৮৮১৯৯০৫মবেলুচিস্তানের ৫ম প্রাদেশিক পরিষদ১৯৯০১৯৯৩৬ষ্ঠবেলুচিস্তানের ৬ষ্ঠ প্রাদেশিক পরিষদ১৯৯৩১৯৯৬৭মবেলুচিস্তানের ৭ম প্রাদেশিক পরিষদ১৯৯৭১৯৯৯৮মবেলুচিস্তানের ৮ম প্রাদেশিক পরিষদ২০০২২০০৭৯মবেলুচিস্তানের ৯ম প্রাদেশিক পরিষদ২০০৮২০১৩১০মবেলুচিস্তানের ১০ম প্রাদেশিক পরিষদ২০১৩২০১৮১১তমবেলুচিস্তানের ১১তম প্রাদেশিক পরিষদ২০১৮২০২৩১২তমবেলুচিস্তানের ১২তম প্রাদেশিক পরিষদ২০২৪বর্তমান   তথ্যসূত্র   বিষয়শ্রেণী:বেলুচিস্তান প্রাদেশিক পরিষদ বিষয়শ্রেণী:পাকিস্তানের প্রাদেশিক পরিষদ বিষয়শ্রেণী:বেলুচিস্তান সরকার, পাকিস্তান বিষয়শ্রেণী:এক কক্ষবিশিষ্ট আইনসভা
হাতকাটা রবিন একটি কিশোর উপন্যাস। মুহম্মদ জাফর ইকবালের এই উপন্যাস নির্ভর টেলিভিশন ধারাবাহিকও প্রচারিত হয়। একুশে টেলিভিশনে প্রচারিত সেই ধারাবাহিকের নাম ছিল হাকারবিন।   গল্পসংক্ষেপ  গল্পের অন্যতম চরিত্র টোপন, যার বর্ণনায়/কথার ধারাবাহিকতায় সম্পূর্ণ গল্পটি এগিয়ে চলে। টোপনের মাধ্যমেই জানা যায় ওদের পাড়াতে থাকতে আসে ওদের-ই বয়সী একটি ছেলে - রবিন। সব বন্ধুরা অবাক হয়ে রবিন কে দেখতে থাকে কারণ রবিনের বাম হাত কনুইয়ের কাছ থেকে কাটা। রবিন-এর সাথে ওদের বন্ধুত্ত্ব গড়ে উঠতে সময় লাগে না।  ফুটবল খেলা, প্রাইভেট ডিটেকটিভ এজেন্সি সবকিছুই যেনো কিশোর বয়সের দূরন্তপনার সাক্ষী। কিছুদিনের মধ্যেই রবিন হয়ে ওঠে এই ক্ষুদে গোয়েন্দা গ্রুপের অন্যতম সদস্য। রবিন যেনো সবকিছুতেই একটু বেশি জেদী, যেমনঃ ফুটবলের মালিক রবিন দেখে রবিন-ই হয়ে যায় ফুটবল টিমের ক্যাপ্টেন। যদিও টিমের সবচাইতে ভালো খেলোয়াড় সলিল, ওদের-ই আরেক বন্ধু।  হঠাৎ করেই টোপন, রবিনরা একদিন রাতের বেলা ডাকাত দলকে দেখে ফেলে, সাথে এটাও জেনে যায় যে দলের একজন সদস্য মারাত্মক ভাবে আহত। সেই দিন থেকেই ওরা চেষ্টা করতে থাকে কীভাবে ডাকাত দলটিকে ধরিয়ে দেবে। কিন্তু কোনোভাবেই ডাকাত দলটির কোনো খবর বের করা সম্ভব হয় না। যদিও একসময় রবিন আর বন্ধুরা ডাকাতদলটাকে খুঁজে পায়, ওরা এটাও জেনে যায় ডাকাতরা এরপর কোথায় ডাকাতি করার পরিকল্পনা করেছে। বন্ধুদের সাথে নিয়ে রবিন ঠিক করে এই ডাকাতদের ধরিয়ে দেয়ার। বন্ধুদেরকে সাথে নিয়ে রবিন তার পরিকল্পনায় সফল-ও হয়ে যায়।   প্রধান চরিত্রগুলো   রবিন  টোপন, রবিনের বন্ধু, কথক  মিশু, রবিনের বন্ধু  সলিল, রবিনের বন্ধু  হীরা, রবিনের বন্ধু  নান্টু, রবিনের বন্ধু  টিপু, রবিনের বন্ধু  কাসেম, রবিনের বন্ধু  শফিক ভাই  ডাকাত দল  ইসমাইল খাঁ   তথ্যসূত্র    বহিঃসংযোগ   https://web.archive.org/web/20130615161903/http://mzibooks.org/  http://rokomari.com/book/7541  বিষয়শ্রেণী:১৯৭৬-এর বই বিষয়শ্রেণী:কিশোর উপন্যাস বিষয়শ্রেণী:মুহম্মদ জাফর ইকবালের বই বিষয়শ্রেণী:মাওলা ব্রাদার্সের বই‎
জন এলিস ট্যালবট (২৪ এপ্রিল ১৯০৬ - ৯ জানুয়ারি ১৯৬৭) ছিলেন একজন ব্রিটিশ বিল্ডিং সোসাইটির ব্যবস্থাপক, সলিসিটর এবং কনজারভেটিভ পার্টির রাজনীতিবিদ।  ট্যালবট ফারহ্যামের স্টাবিংটন হাউস স্কুল এবং ল্যাঙ্কাশায়ারের ফ্লিটউডের রসাল স্কুলে পড়াশোনা করেছেন। তিনি প্রথমে একজন সলিসিটর হিসেবে কাজ করেন। ১৯৩৮ সাল থেকে তিনি কিডারমিনস্টার পার্মানেন্ট বেনিফিট বিল্ডিং সোসাইটির যুগ্ম ব্যবস্থাপক ছিলেন। ১৯৩৬ সালে তিনি কিডারমিনস্টার কাউন্সিলর নির্বাচিত হন। রয়েল আর্মি অবজারভার কর্পসে (১৯৪১-১৯৪৫) যুদ্ধকালীন সেবার পর, তিনি ১৯৪৭ থেকে ১৯৪৯ সাল পর্যন্ত শহরের মেয়র ছিলেন। তিনি ১৯৫২ থেকে ১৯৫৫ সাল পর্যন্ত ওরচেস্টারশায়ার কাউন্টি কাউন্সিলেও দায়িত্ব পালন করেছিলেন।  ১৯৫৯ সালের সাধারণ নির্বাচনে তিনি কিডারমিনস্টারের উত্তরে অবস্থিত ব্রিয়ারলি হিলের সংসদ সদস্য (এমপি) নির্বাচিত হন। ১৯৬১ সালে ট্যালবট কিডারমিনস্টার ইকুইটেবল বিল্ডিং সোসাইটির পরিচালক এবং চেয়ারম্যান হন। তিনি বাগানের প্রতি তার আগ্রহ অনুসরণ করেন এবং ১৯৬২ সালে কোম্পানি অফ গার্ডেনার্সের (লন্ডনের একটি লিভারি কোম্পানি) মাস্টার হন। ১৯৬৪ সালে তিনি গার্ডেনার্স রয়েল বেনেভোলেন্ট সোসাইটির চেয়ারম্যান হন।  ব্রিয়ারলি হিল একটি প্রান্তিক নির্বাচনী এলাকা ছিল এবং ১৯৬৬ সালের সাধারণ নির্বাচনে ট্যালবট এটি ধরে রাখতে ভালো করেছিলেন, যেখানে লেবার পার্টির পক্ষে জয়লাভ হয়েছিল। তবে পরের বছরের প্রথম দিকে ৬০ বছর বয়সে তিনি মারা যান।   তথ্যসূত্র    এম. স্টেনটন এবং এস. লিস, "হু ইজ হু অফ ব্রিটিশ এমপিস", খণ্ড। IV (হারভেস্টার প্রেস, ১৯৮১)   বহিঃসংযোগ      বিষয়শ্রেণী:ওরচেস্টারশায়ার কাউন্টি কাউন্সিলের সদস্য বিষয়শ্রেণী:রোসাল স্কুলে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৬৭-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:ওরচেস্টারশায়ারের মেয়র
ধলা ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।   অবস্থান ও সীমানা  ইউনিয়নটি তাড়াইল উপজেলা সদর থেকে উত্তর দিকে অবস্থিত। সাচাইল ও জাওয়ার ইউনিয়নের সাথে এই ইউনিয়নের সীমান্ত রয়েছে। ধলা ইউনিয়নের উত্তর দিকে কেন্দুয়া উপজেলা অবস্থিত।   ইতিহাস    প্রশাসনিক এলাকা  ধলা ইউনিয়নে ১০ টি গ্রাম এবং ৫ টি মৌজা রয়েছে।   আয়তন ও জনসংখ্যা  ধলা ইউনিয়নের মোট আয়তন ১৭ বর্গ কিমি এবং জনসংখ্যা ২৪৭৯৫ জন।   শিক্ষা   সাক্ষরতার হার : ৬২ শতাংশ   শিক্ষা প্রতিষ্ঠান: ধলা ইউনিয়নে একটি মাধ্যমিক বিদ্যালয়, একটি আলিম মাদ্রাসা ও ৯ টি প্রাথমিক বিদ্যালয় রয়েছে।   দর্শনীয় স্থান   তাড়াইল জমিদার গিরিশ পালের বাড়ি। বাড়িটি ধলা ইউনিয়নের আজবপুর গ্রামে অবস্থিত। দেশ ভাগের সময় বাড়ির মালিকগণ ভারতে চলে যান। বর্তমানে বাড়ির এক পাশে ইউনিয়ন ভুমি অফিস আর অবশিষ্ট অংশ পরিত্যক্ত অবস্থায় রয়েছে।এছাড়া ধলা ইউনিয়নের সেকান্দরনগর গ্রামে রয়েছে প্রখ্যাত  সুফি হযরত শাহ সেকান্দর (রহ:) এর মাজার।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান - আফরোজ আলম ঝিনুক।  মেম্বারগণ–  মোঃ চাঁনমিয়া–১নং ওয়ার্ড( সেকান্দরনগর)  মোঃ সালতু মিয়া–২নং ওয়ার্ড(সেকান্দরনগর)  সিরাজুল ইসলাম –৩নং ওয়ার্ড(উঃ সেকান্দরনগর)  মোতাহার মিয়া–৪নং ওয়ার্ড(তেউরিয়া)  হারেছ মিয়া–৫নং ওয়ার্ড(উত্তর ধলা)  মো: জব্বার মিয়া- ৬ নং ওয়ার্ড(দক্ষিণ ধলা)  রঞ্জু মিয়া–৭নং ওয়ার্ড(চাঁনপুর-গজেন্দ্রপুর)  গেনু মিয়া–৮নং ওয়ার্ড(ভেইয়ারকোনা)  মো:হুমায়ূন কবির–৯নং ওয়ার্ড(কলুমা)   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:তাড়াইল উপজেলার ইউনিয়ন
ইকবাল হোসেন (জন্ম ৭ জুলাই ১৯৭৫) একজন বাংলাদেশী অবসরপ্রাপ্ত পেশাদার ফুটবলার যিনি রক্ষণাত্মক মিডফিল্ডার হিসেবে খেলেন। তিনি আবাহনী লিমিটেড ঢাকায় যাওয়ার আগে অগ্রণী ব্যাংক এসসি-র হয়ে ঢাকা প্রিমিয়ার ডিভিশন লিগে খেলে তার ক্যারিয়ার শুরু করেন। ইকবাল ১৯৯৯ সালের দক্ষিণ এশিয়ান গেমস জয়ী বাংলাদেশ দলেরও অংশ ছিলেন। তিনি ১৯৯৭ থেকে ২০০১ সাল পর্যন্ত বাংলাদেশ জাতীয় দলের প্রতিনিধিত্ব করেন।   আন্তর্জাতিক ক্যারিয়ার  কোচ সামির শাকেরের জন্য বাংলাদেশ দলের একজন গুরুত্বপূর্ণ খেলোয়াড় ছিলেন ইকবাল। ইকবাল তার খেলার জীবনে অত্যন্ত দক্ষ ও পরিশ্রমী ফুটবলার হিসেবে পরিচিত ছিলেন। ১৯৯৯ সালের সাফ গোল্ড কাপের সময় তিনি প্রথম জাতীয় দলের লাইমলাইটে আসেন, যখন বাংলাদেশ ফাইনালে পৌঁছেছিল, শুধুমাত্র ভারতের বিপক্ষে ১-০ ব্যবধানে পরাজিত হয়েছিল। ১৯৯৯ দক্ষিণ এশিয়ান গেমের সময়, তাকে টুর্নামেন্ট চলাকালীন তিনটি ডোপ টেস্টের মুখোমুখি হতে হয়েছিল, যা বাংলাদেশ জিতেছিল।  ইকবালের মতে, দলের একজন খেলোয়াড়কে সাধারণত ডোপ টেস্টের জন্য লটারির মাধ্যমে নির্বাচিত করা হয় এবং দুর্ভাগ্যবশত তার জন্য, টুর্নামেন্টের সময় সেমিফাইনাল এবং ফাইনাল উভয়ের আগে তিনবার টেস্টের জন্য নির্বাচিত হয়েছিল। তিনি আরও বলেছেন যে স্বাগতিক নেপালের বিপক্ষে ফাইনালে দেশের জয়ের পরেও, কর্মকর্তারা তাকে আরেকটি ডোপ পরীক্ষায় অংশ নিতে বলেছিলেন। গোল।তারিখভেন্যুপ্রতিপক্ষস্কোরফলাফলপ্রতিযোগিতা১.২৪ এপ্রিল ১৯৯৯ফাতোর্দা স্টেডিয়াম, গোয়া১ –০৪-০১৯৯৯ সাফ গোল্ড কাপ   পোস্ট-প্লেয়িং ক্যারিয়ার  ইকবাল ২০১২ এবং ২০১৬ সালে বাফুফে নির্বাচনে কার্যনির্বাহী সদস্য হিসেবে জয়লাভ করেন। তিনি ২০১৫ সালে ভারতে সাফ চ্যাম্পিয়নশিপের সময় এবং ঢাকায় অনুষ্ঠিত ২০১৫ বঙ্গবন্ধু কাপের সময় বাংলাদেশ জাতীয় দলের টিম ম্যানেজার (টিম লিডার) ছিলেন। ১৪ মার্চ ২০২১-এ, তাকে আবারও জাতীয় দলের জন্য টিম ম্যানেজার করা হয়, এবার নেপালে অনুষ্ঠিত ২০২১ থ্রি নেশনস কাপের জন্য জেমি ডে-এর অধীনে। ৯ মার্চ ২০২২-এ, বিএফএফ ইকবালকে জাতীয় দলের প্রধান কোচ, জাভিয়ের ক্যাবরেরার অধীনে টিম ম্যানেজার হিসেবে পুনরায় নিযুক্ত করে।   অনার্স  আবাহনী লিমিটেড ঢাকা   ঢাকা প্রিমিয়ার ডিভিশন লিগ : ১৯৯৫, ২০০১  জাতীয় ফুটবল লিগ : ২০০০  ফেডারেশন কাপ : ১৯৯৯, ২০০০  মোহামেডান এসসি   ঢাকা প্রিমিয়ার ডিভিশন লিগ : ১৯৯৬  মুক্তিযোদ্ধা সংসদ কে.সি   ঢাকা প্রিমিয়ার ডিভিশন লিগ : ১৯৯৭-১৯৯৮  ব্রাদার্স ইউনিয়ন   ঢাকা প্রিমিয়ার ডিভিশন লিগ : ২০০৩-২০০৪  জাতীয় ফুটবল লিগ : ২০০৪  বাংলাদেশ  দক্ষিণ এশিয়ান গেমসের স্বর্ণপদক: ১৯৯৯   তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:গাজীপুর জেলার ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:জীবিত ব্যক্তি বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী
thumb|General ledger.  খতিয়ানFrom the English dialect forms liggen or leggen, to lie or lay; in sense adapted from the Dutch substantive legger হচ্ছে একটি হিসাবনিকাশের পাকা বইতে প্রতিষ্ঠানের যাবতীয় লেনদেনগুলোর বিভন্ন প্রকার পক্ষসমূহকে পৃথক পৃথক শিরোনামের আওতায় শ্রেনীবদ্ধভাবে এবং সংক্ষিপ্তকারে লিপিবদ্ধ করা। এক কথায় খতিয়ান হচ্ছে একটি প্রতিষ্ঠানের সকল হিসাবের সমষ্টিগত রুপ। তবে বাংলাদেশে হিসেবের বই ছাড়া জমির মালিকানার বিবরণকেও খতিয়ান বলা হয়।  সংক্ষিপ্ত বিবরণ  খতিয়ানের ছক সাধারণ ছক আদর্শ বা চলমান জের ছক দেখাও  খতিয়ানের শ্রেনীবিভাগ সাধারণ খতিয়ান সহকারী খতিয়ান thumb|Ledger from 1828   আরো দেখুন  হিসাবরক্ষণ বিশেষ জাবেদা ডেবিট এবং ক্রেডিট  বিবৃতি   তথ্যসূত্র       আরও পড়ুন   Business Owner's Toolkit: General Ledger. (n.d.). Business Owner's Toolkit. Retrieved March 29, 2011, from https://web.archive.org/web/20120315040905/http://www.toolkit.com/small_business_guide/sbg.aspx?nid=P06_1450  General Ledger Entries. (n.d.). NetMBA Business Knowledge Center. Retrieved March 30, 2011, from http://www.netmba.com/accounting/fin/process/ledger/  General Ledger: Small Business Accounting . (n.d.). Starting a Small Business - BusinessTown Small Business Assistance. Retrieved March 31, 2011, from https://web.archive.org/web/20150108165323/http://www.businesstown.com/accounting/basic-general.asp  বহিঃসংযোগ  বিষয়শ্রেণী:হিসাবরক্ষণ জাবেদা ও খতিয়ান
ক্যারিওটাইপ হলো কোনো একটি প্রজাতির কোষে বা একটি পৃথক জীবের মধ্যে ক্রোমোজোমের সম্পূর্ণ সেটের সাধারণ উপস্থিতি, যেখানে প্রধানত তাদের আকার, সংখ্যা এবং আকৃতিসহ দেখানো হয়।   ক্যারিওটাইপিং হলো এমন একটি প্রক্রিয়া যার মাধ্যমে ক্রোমোজোমের সংখ্যা এবং যেকোনো অস্বাভাবিকতাসহ একটি স্বকীয় জীবের ক্রোমোজোমের পরিপূরক নির্ধারণ করে একটি ক্যারিওটাইপ নির্ণয় করা হয়। থাম্ব|Giemsa স্টেইনিং ব্যবহার করে মানব পুরুষের মাইক্রোগ্রাফিক ক্যারিওগ্রাম থাম্ব|স্কেমাটিক ক্যারিওগ্রাম যা একটি ক্যারিওটাইপ পড়ার জন্য প্রয়োজনীয় প্রাথমিক জ্ঞান প্রদর্শন করে একটি ক্যারিওগ্রাম (Karyogram) বা ইডিওগ্রাম (Idiogram) হলো ক্যারিওটাইপের একটি গ্রাফিক্যাল চিত্র, যেখানে ক্রোমোজোমগুলি সাধারণত জোড়ায় জোড়ায় বিন্যস্ত হয়, একই আকারের ক্রোমোজোমের জন্য সেন্ট্রোমিয়ারের আকার এবং অবস্থান অনুসারে ক্রমানুসারে বিন্যস্ত করা হয়। ক্যারিওটাইপিং সাধারণত কোষ চক্রের মেটাফেজে আলোক মাইক্রোস্কোপি এবং ফটোগ্রাফিকে একত্রিত করে এবং এর ফলে একটি ফটোমাইক্রোগ্রাফিক (বা কেবল মাইক্রোগ্রাফিক) ক্যারিওগ্রাম তৈরি হয়। বিপরীতে, একটি স্কেমাটিক ক্যারিওগ্রাম হলো একটি ক্যারিওটাইপের ডিজাইন করা গ্রাফিক উপস্থাপনা। স্কেমাটিক ক্যারিওগ্রামে, প্রতিটি ক্রোমোজোমের সিস্টার ক্রোমাটিডগুলির মধ্যে একটিকে সাধারণত সংক্ষিপ্ততার জন্য দেখানো হয় এবং বাস্তবে তারা সাধারণত এতই কাছাকাছি থাকে যে ফটোমাইক্রোগ্রাফে তারা একক অংশের মতোই দেখায় যদি না তাদের পার্থক্য করার জন্য যথেষ্ট উচ্চ রেজোলিউশন ব্যবহার করা হয়। ক্রোমোজোমসমূহের সম্পূর্ণ সেটের অধ্যয়ন বা গবেষণাকে কখনও কখনও ক্যারিওলজি নামে অভিহিত করা হয়।  ক্যারিওটাইপসমূহ একটি জীবের ক্রোমোজোম গণনা এবং আলোক মাইক্রোস্কোপের নিচে উক্ত ক্রোমোজোমগুলি দেখতে কেমন তা বর্ণনা করে। এক্ষেত্রে তাদের দৈর্ঘ্য, সেন্ট্রোমিয়ারের অবস্থান, ব্যান্ডিং প্যাটার্ন, লিঙ্গ ক্রোমোজোমের মধ্যে যেকোনো পার্থক্য এবং অন্য কোনো শারীরিক বৈশিষ্ট্যের দিকে বিশেষ খেয়াল রাখা হয়।  ক্যারিওটাইপগুলির প্রস্তুতি এবং অধ্যয়ন সাইটোজেনেটিক্সের অংশ।  একটি স্বকীয় জীব বা একটি প্রজাতির দেহকোষে ক্রোমোজোমের মৌলিক সংখ্যাকে সোমাটিক সংখ্যা বলা হয় এবং একে 2n হিসেবে ধরা হয়। জার্ম-রেখায় (জননকোষ) ক্রোমোজোমের সংখ্যা n (মানুষ: n = ২৩)।   p28 সুতরাং, মানুষে 2n = ৪৬।  সুতরাং, সাধারণ ডিপ্লয়েড জীবগুলিতে, অটোসোমাল ক্রোমোজোমসমূহের দুইটি করে কপি উপস্থিত থাকে। লিঙ্গ ক্রোমোজোম থাকতে পারে বা নাও থাকতে পারে। পলিপ্লয়েড কোষে ক্রোমোজোমের একাধিক কপি বিদ্যমান থাকে এবং হ্যাপ্লয়েড কোষে শুধু একক কপি থাকে।  ক্যারিওটাইপ নানা উদ্দেশ্যে ব্যবহার করা হয়; যেমন ক্রোমোসোমাল বিকৃতি, কোষীয় কার্যকলাপ, শ্রেণীবিন্যাস সম্পর্কিত, ঔষধ এবং অতীতের বিবর্তনীয় ঘটনা ( ক্যারিওসিস্টেমেটিকস ) সম্পর্কে তথ্য সংগ্রহ করা ইত্যাদি।  তথ্যসূত্র  বিষয়শ্রেণী:বিবর্তনমূলক জীববিজ্ঞান বিষয়শ্রেণী:ক্রোমোজোম বিষয়শ্রেণী:কোষ জীববিজ্ঞান